CELEX: 62007TN0498
Language: ro
Date: 2008-05-02 00:00:00
Title: Cauza T-498/07 P: Recurs introdus la 2 mai 2008 de Erika Krcova împotriva Hotărârii pronunțate la 18 octombrie 2007 de Tribunalul Funcției Publice în cauza F-112/06, Krcova/Curtea de Justiție a Comunităților Europene

15.8.2008   
            
            
               RO
            
            
               Jurnalul Oficial al Uniunii Europene
            
            
               C 209/54
            
         Recurs introdus la 2 mai 2008 de Erika Krcova împotriva Hotărârii pronunțate la 18 octombrie 2007 de Tribunalul Funcției Publice în cauza F-112/06, Krcova/Curtea de Justiție a Comunităților Europene
   (Cauza T-498/07 P)
   (2008/C 209/98)
   Limba de procedură: franceza
   Părțile
   
      Recurentă: Erika Krcova (Trnava, Republica Slovacă) (reprezentant: J. Rooy, avocat)
   
      Cealaltă parte în proces: Curtea de Justiție a Comunităților Europene
   Concluziile recurentei
   
               —
            
            
               anularea Hotărârii Tribunalului Funcției Publice (Camera a doua) din 18 octombrie 2007, Krcova/Curtea de Justiție (cauza F-112/06, nepublicat încă în Repertoriu),
            
         
               —
            
            
               anularea Deciziei Curții de Justiție a Comunităților Europene din 17 octombrie 2005 de concediere a recurentei la sfârșitul perioadei de probă, în măsura în care, din necesitate, Decizia din 16 septembrie 2005 prelungea perioada de probă cu două luni iar raportul privind perioada de probă din 12 septembrie 2005 recomanda concedierea recurentei,
            
         
               —
            
            
               obligarea pârâtei la plata cheltuielilor de judecată efectuate atât în fața Tribunalului Funcției Publice cât și în fața Tribunalului de Primă Instanță.
            
         Motivele și principalele argumente
   Prin intermediul prezentului recurs, recurenta solicită anularea Hotărârii pronunțate de Tribunalului Funcției Publice (TFP) la 18 octombrie 2007 în cauza Krcova/Curtea de Justiție, F-112/06, prin care se respinge acțiunea având ca obiect anularea deciziei Curții de Justiție de concediere a recurentei la sfârșitul perioadei de probă.
   Recurenta susține că TFP a statuat ultra petita și a interpretat în mod eronat articolul 34 din Statutul Funcționarilor Comunităților Europene.